

**Dokumentacija**

**za provedbu postupka jednostavne nabave**

Predmet nabave: Izrada projektne dokumentacije za adaptaciju prostora prosekture

Evidencijski broj: 98/2021 JN

U.br. 01-­­­1786-2-2021

Zagreb, studeni 2021.

SADRŽAJ

[1. Podaci o Naručitelju 3](#_Toc88565205)

[2. Podaci o osobi zaduženoj za kontakt 3](#_Toc88565206)

[3. Podaci o postupku 3](#_Toc88565207)

[4. Podaci o predmetu nabave 3](#_Toc88565208)

[5. Osnove za isključenje i dokazi 5](#_Toc88565209)

[6. Odredbe o zajednici gospodarskih subjekata, podugovarateljima i oslanjanju na sposobnosti drugih gospodarskih subjekata 6](#_Toc88565210)

[7. Provjera ponuditelja 7](#_Toc88565211)

[8. VAŽNO! Sadržaj ponude 7](#_Toc88565212)

[9. Način određivanja cijene ponude 7](#_Toc88565213)

[10. Način izrade i dostave ponude 9](#_Toc88565214)

[11. Rok valjanosti ponude 10](#_Toc88565215)

[12. Rok za dostavu ponuda 10](#_Toc88565216)

[13. Izmjene i dopune 10](#_Toc88565217)

[14. Uvjeti plaćanja 11](#_Toc88565218)

[15. Jamstva 11](#_Toc88565219)

[I. Prilog 1 – Ponudbeni list 12](#_Toc88565220)

[II. Prilog 2 – PRIJEDLOG UGOVORA 13](#_Toc88565221)

[III. Prilog 3 – OBRAZAC ŽIVOTOPISA KLJUČNOG STRUČNJAKA 17](#_Toc88565222)

[IV. Prilog 4 – Izjava o izvršenom pregledu prostora 19](#_Toc88565224)

1. Podaci o Naručitelju

* Naziv naručitelja: Klinika za infektivne bolesti “Dr. Fran Mihaljević”
* Sjedište naručitelja: Mirogojska cesta 8, 10000 Zagreb
* OIB: 47767714195
* Broj telefona: 01/2826-222 (centrala)
* Broj telefaksa: 01/2826-131
* Internetska adresa. [www.bfm.hr](http://www.bfm.hr)
* Adresa elektroničke pošte: [bfm@bfm.hr](mailto:bfm@bfm.hr)

1. Podaci o osobi zaduženoj za kontakt

* Ime i prezime: Robert Horvat, univ. spec. oec., Josip Slobodić, mag. oec., Filip Crnogorac, mag. oec.
* Broj telefona 01/2826-163; 01/2826-211
* Broj telefaksa 01/2826-131
* Adresa elektroničke pošte: [nabava@bfm.hr](mailto:nabava@bfm.hr)

1. Podaci o postupku
2. **Predmet nabave: Izrada projektne dokumentacije za adaptaciju prostora prosekture**
3. **Evidencijski broj nabave:** 98/2021 JN
4. **CPV:** 71242000-6 Izrada projekta i nacrta, procjena troškova
5. **Nakon okončanja postupka nabave:** Sklopit će se ugovor
6. **Rok izvršenja**: 90 dana od sklopljenog ugovora
7. **Procijenjena vrijednost:** 120.000,00 kn bez PDV-a
8. **Grupe:** Predmet nabave nije podijeljen u grupe
9. **Odredbe o grupama (ako je predmet nabave podijeljen na grupe)**

Sukladno članku 204. stavak 3. Zakona o javnoj nabavi, ponuditelj može podnijeti ponudu za jednu ili obje grupe predmeta nabave.

Za svaku grupu podnosi se posebna ponuda.

Zajedničke dokumente (tražene dokaze sposobnosti - točka 5. ovih uputa) ponuditelj može uvezati u jednu ponudu, a ponudbeni list i troškovnik potrebno je dostaviti za svaku grupu za koju se ponuditelj javlja posebno.

Ponuditelj za pojedinu grupu može dostaviti samo jednu ponudu.

1. Podaci o predmetu nabave
2. **Količina:** količina iskazana u troškovniku
3. **Troškovnik i specifikacije:** Troškovnik se nalazi u zasebnom Excel dokumentu.
4. **Odredbe o troškovniku:** Ponuditelji su dužni ispuniti troškovnik za cjelokupni predmet nabave odnosno cjelokupnu grupu nabave ako je predmet nabave podijeljen na grupe. Ponuditelj mora ispuniti sve tražene stavke (stupce i retke) iz troškovnika.

Ponuditelj je obvezan u ponudi dostaviti u cijelosti popunjen Troškovnik iz kojeg mora biti vidljivo ispunjavanje svih zahtjeva koji se odnose na predmet nabave ili su s njim neposredno povezani.

Ponuditelj popunjava troškovnik na način kako je traženo obrascem. Ponuditelj je u obvezi ispuniti troškovnik u skladu sa zahtjevima iz ove dokumentacije o nabavi te ne smije mijenjati tekst ili količine navedene u troškovniku.

Ponuditelj treba popuniti priloženi troškovnik - upisati sve jedinične cijene stavaka i ukupne cijene stavaka, kao i cijenu ponude bez poreza na dodanu vrijednost.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovnicima za istu stavku obvezan upisati iznos „0,00“.

Prilikom popunjavanja troškovnika, Ponuditelj ukupnu cijenu jedne stavke u grupi izračunava kao umnožak **količine stavke** **po jedinici mjere** koju je zadao (tražio) Naručitelj i **jedinične cijene** stavke bez poreza na dodanu vrijednost (u daljnjem tekstu: PDV) i upisuje ju u stupac „Iznos“. Zbroj svih ukupnih cijena stavki u grupi čini ukupnu cijenu ponude bez PDV-a za tu grupu. Posebno se iskazuje i ukupna cijena ponude sa PDV-om.

Naručitelj je odredio jedinicu mjere za svaku pojedinu stavku, a naznačena je u stupcu troškovnika pod nazivom „Mjera“. **Stupac „Jedinična cijena“ u troškovniku odnosi se na jediničnu cijenu po jedinici mjere**.

Ostale podatke koje naručitelj traži troškovnikom (npr. trgovački naziv proizvoda, zaštićeni naziv, naziv proizvođača, kataloške oznake, itd.) ponuditelj mora upisati točno i potpuno, a da se naručitelju omogući pretraga, kako na internetskim stranicama drugih institucija, tako i u dostavljenim dokazima tehničke i stručne sposobnosti koji se traže u dokumentaciji (primjerice, ako se u troškovniku traži unos kataloških oznaka, upisani podaci o kataloškom broju naručitelju moraju biti vidljivi u katalogu, bilo da se katalog dostavlja odmah uz ponudu, ili na traženje naručitelja nakon javnog otvaranja ponuda.

Ponuđena roba mora u cijelosti zadovoljiti sve tražene specifikacije koje se nalaze u troškovniku, odnosno, ukoliko ponuditelj nudi drugi jednakovrijedan proizvod, isti treba imati karakteristike proizvoda na koji se naručitelj primjera radi pozvao. Jednakovrijedni proizvod mora zadovoljiti sve tražene karakteristike navedene u stavci troškovnika.

**Ako ponuditelj ne ispuni troškovnik u skladu sa navedenim u ovoj točki ili u troškovniku promijeni tekst, opis predmeta nabave, potrebne količine i slično, smatrat će se da je takav troškovnik nepotpun i nevažeći te će ponuda biti odbijena.**

1. **Pregled prostora:** Zainteresirani gospodarski subjekti moraju izvršiti pregled prostora (provjera prostora na kojoj će se odvijati navedeni radovi) svaki radni dan od 09,00 do 14,00 sati, uz obaveznu prethodnu telefonsku najavu kod gsp. Nevenka Pešorde, na broj 091/4012 028, svaki radni dan od ponedjeljka do petka.

**Za Ponuditelje koji nisu izvršili pregled prostora ponuda se smatra nevažećom i biti će odbijena.**

Gospodarski subjekti snose vlastitu odgovornost za pažljivu procjenu dokumentacije o nabavi i za bilo koju promjenu dokumentacije o nabavi koja se objavi tijekom trajanja postupka nabave.

Gospodarski subjekti snose vlastitu odgovornost za pažljivu procjenu prostora, kao i za pribavljanje pouzdanih informacija koje se tiču bilo kojeg uvjeta i obveza koje mogu na bilo koji način utjecati na iznos ponude ili prirodu nabave.

1. Osnove za isključenje i dokazi
2. **OSNOVE ZA ISKLJUČENJE**

Ponuditelj u postupku nabave mora dostaviti slijedeće dokaze o da ne posjeduje osnove za isključenje:

1. **Potvrda Porezne uprave** o nepostojanju duga, ili

važeći jednakovrijedan dokument nadležnog tijela države sjedišta gospodarskog subjekta ili ako se u državi sjedišta gospodarskog subjekta ne izdaje potvrda nadležnog tijela ili jednakovrijedan dokument, gospodarski subjekt ili osoba ovlaštena po zakonu za zastupanje gospodarskog subjekta dostavlja izjavu pod prisegom ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika. Potvrda ne smije biti starija od 30 dana računajući do dana roka za dostavu ponuda. **Ponuda Ponuditelja koji dostavi potvrdu Porezne Uprave stariju od 30 dana biti će odbijena.**

1. **DOKAZI O SPOSOBNOSTI**

Ponuditelj u postupku nabave mora dostaviti slijedeće dokaze o sposobnosti:

1. Ponuditelj mora u postupku javne nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Dokumenti kojima se dokazuje sposobnost:

**Izvadak iz sudskog, obrtnog, strukovnog ili drugog odgovarajućeg registra** države sjedišta kojim ponuditelj dokazuje upis u sudski, obrtni, strukovni ili drugi odgovarajući registar države sjedišta,

ako se u državi sjedišta gospodarskog subjekta ne izdaje potvrda iz točke 1., gospodarski subjekt dostavlja izjavu s ovjerom potpisa kod nadležnog tijela.

1. **Popis ugovora**

Popis ugovora mora sadržavati vrijednost isporučene opreme, datum, mjesto izvođenja i naziv druge ugovorne strane te potpis i pečat ponuditelja.

Smatra se da je uvjet tehničke i stručne sposobnosti ponuditelja vezan uz predmet nabave ako su radovi isti ili slični predmetu nabave.

Ponuditelj mora dokazati da je, u svakoj od 2 kalendarske godine koje prethode godini počekta postupka ove nabave, uredno pružio najmanje tri (3) ugovora iste ili slične predmetu nabave čija zbrojena vrijednost mora biti minimalno u iznosu procijenjene vrijednosti nabave.

1. **lzjava o osobama kojima raspolaže Ponuditelj, a koje posjeduju strukovnu sposobnost**. stručno znanje i iskustvo potrebno za isporuku usluge koja je predmetom ovog postupka nabave kao dokaz da će Ponuditelj imati na raspolaganju osobe koje su mu potrebne za izvršenje usluge. Ponuditelj je izjavom dužan dokazati da ima na raspolaganju najmanje jednog arhitekta, i po jednog diplomiranog inžinjera graditeljstva, elektrotehnike i strojarstva.
2. **Potvrde nadležnih komora** da su osobe iz točke 3. ovog Poziva upisane u odgovarajuće imenike. Ponuditelj je dužan dostaviti potvrde nadležnih komora za najmanje jednog arhitekta, i po jednog diplomiranog inžinjera graditeljstva, elektrotehnike i strojarstva.

Svi dokazi koji se dostavljaju mogu se dostaviti u neovjerenim preslikama.

1. Odredbe o zajednici gospodarskih subjekata, podugovarateljima i oslanjanju na sposobnosti drugih gospodarskih subjekata
2. **U slučaju zajednice gospodarskih subjekata svaki pojedini član zajednice gospodarskih subjekata**

* pojedinačno dokazuje da:

nije u jednoj od situacija zbog koje se gospodarski subjekt isključuje iz postupka javne nabave (osnove za isključenje) – sukladno ovoj Dokumentaciji o nabavi,

* skupno (zajednički) dokazuju da:

ispunjavaju tražene kriterije za kvalitativni odabir gospodarskog subjekta (dokaze sposobnosti) sukladno ovoj Dokumentaciji o nabavi.

1. **Ukoliko ponuditelj namjerava dati dio ugovora o javnoj nabavi u podugovor jednom ili više podugovaratelja, za svakog podugovaratelja se**

* pojedinačno dokazuje da:

nije u jednoj od situacija zbog koje se gospodarski subjekt isključuje ili može isključiti iz postupka javne nabave (obvezne i ostale osnove za isključenje) – sukladno ovoj Dokumentaciji o nabavi.

1. **Radi dokazivanja tehničke i stručne sposobnosti Ponuditelj se može osloniti na sposobnost drugih subjekata, bez obzira na pravnu prirodu njihova međusobnog odnosa. U tom slučaju, Ponuditelj mora dokazati Naručitelju da će imati na raspolaganju potrebne resurse za izvršenje ugovora u obliku:**

* *Izjave Ponuditelja da će svoje resurse staviti na raspolaganje Ponuditelju za izvršenje predmeta nabave*

*ili*

* *Ugovora o poslovnoj suradnji za izvršenje predmeta nabave*

Izjava o stavljanju resursa na raspolaganje ili Ugovor/Sporazum o poslovnoj/tehničkoj suradnji mora minimalno sadržavati:

* *naziv i sjedište gospodarskog subjekta koji ustupa resurse te naziv i sjedište ponuditelja kojem ustupa resurse,*
* *jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora,*
* *potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis i pečat ugovornih strana.*

Naručitelj će provjeriti **postoje li osnove za isključenje sukladno ovoj Dokumentaciji o nabavi** kod subjekta na čiju se sposobnost Ponuditelj oslanja te ispunjava li subjekt na čiju se sposobnost Ponuditelj oslanja relevantne **kriterije za odabir sukladno ovoj Dokumentaciji o nabavi.**

Naručitelj će od Ponuditelja zahtijevati da u primjerenom roku ne kraćem od 5 dana zamijeni subjekt na čiju se sposobnost oslonio radi dokazivanja kriterija za odabir ako, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir.

Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

Gospodarski subjekt se može osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije i stručno iskustvosamo ako će ti subjekti pružati usluge ili izvoditi radove za koje se ta sposobnost traži.

1. Provjera ponuditelja

Prije donošenja odluke o odabiru, Naručitelj može od najpovoljnijeg ponuditelja pisanim putem zatražiti dostavu izvornika ili ovjerenih preslika svih dokumenata koji su bili traženi. Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih obvezan ponovo dostavljati.

Za potrebe dostavljanja dokumenata iz stavka 1. ove točke Naručitelj daje primjereni rok od pet dana od dana dostave zahtjeva.

Izvornici ili ovjerene preslike dokumenata iz stavka 1. ovoga članka ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima ponuditelj mora dokazati da i dalje ispunjava uvjete koje je Naručitelj odredio u postupku nabave.

Ako najpovoljniji ponuditelj u određenom roku ne dostavi sve tražene izvornike ili ovjerene preslike dokumenata iz stavka 1. ove točke i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog ponuditelja odnosno odbiti njegovu ponudu.

U navedenom slučaju Naručitelj će ponovo izvršiti rangiranje ponuda prema kriteriju za odabir ne uzimajući u obzir ponudu ponuditelja kojeg je isključio odnosno ponuditelja čiju je ponudu odbio te pozvati novog najpovoljnijeg ponuditelja da dostavi traženo.

1. VAŽNO! Sadržaj ponude

Ponuditelji ponudu predaju u izvorniku, sa OBVEZNIM sadržajem i prilozima:

1. **Ponudbeni list** - u cijelosti ispunjen, ovjeren i potpisan – obrazac se nalazi u prilogu ove dokumentacije
2. **Troškovnik** - u cijelosti ispunjen, ovjeren i potpisan – obrazac se nalazi u prilogu ove dokumentacije kao zasebna excel datoteka
3. **Dokazi iz točke 5**
4. **Izjava o necjenovnom kriteriju za bodovanje** (ako je traženo ovom Dokumentacijom)

*Napomena (ako je predmet nabave podijeljen na grupe)*: Za svaku grupu podnosi se posebna ponuda.

Zajedničke dokumente (tražene dokaze sposobnosti - točka 5. ovih uputa) ponuditelj može uvezati u jednu ponudu, a ponudbeni list i troškovnik potrebno je dostaviti za svaku grupu za koju se ponuditelj javlja posebno.

1. Način određivanja cijene ponude

Cijena ponude izražava se za cijeli predmet nabave odnosno grupu, ako je predmet nabave podijeljen na grupe**.** U cijenu trebaju biti uračunati svi zavisni troškovi bez PDV-a, koji se iskazuje zasebno iza cijene.

Ukupnu cijenu ponude čini cijena ponude s PDV-om.

Ponuditelj je dužan ponuditi, tj. upisati jedinične cijene i ukupne cijene za svaku stavku na način kako je to određeno u troškovniku, te cijenu ponude bez PDV-a, PDV i ukupnu cijenu ponude s PDV-om.

Ponuditelj mora iskazati cijenu izraženu u hrvatskim kunama u apsolutnom iznosu na najviše dvije decimale. Navedeno se odnosi na jediničnu cijenu, cijenu pakiranja i ukupnu cijenu bez i sa PDV-om.

U cijenu ponude bez poreza na dodanu vrijednost moraju biti uračunati svi troškovi i popusti.

Cijena ponude piše se brojkama.

Ako je cijena najpovoljnije ponude veća od procijenjene vrijednosti nabave naručitelj može nakon isteka roka za dostavu ponude poništiti postupak javne nabave ukoliko nema ili neće imati osigurana sredstva, sukladno čl. 298. st. 1 t. 9. ZJN 2016.

Javni naručitelj može koristiti pravo na pretporez te sukladno čl. 294. ZJN 2016 uspoređuje cijene dostavljenih ponuda bez PDV-a.

Ako ponuda sadržava računsku pogrešku ili ako se čini da je ponuda izuzetno niska, javni naručitelj će, sukladno čl. 289., čl. 293. i čl. 294. ZJN 2016 te čl. 31. Pravilnika, od ponuditelja zatražiti objašnjenje ili prihvat ispravka računske pogreške, a ponuditelj je dužan odgovoriti u roku od pet dana od dana zaprimanja zahtjeva.

Cijena ponude je nepromjenjiva za vrijeme trajanja ugovora o javnoj nabavi. Ponuditelj treba ispuniti jediničnim cijenama sve stavke navedene u troškovniku.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

**Odabir za kriterij je ekonomski najpovoljnija ponuda 80% kriterija čini cijena, 20% kriterija čini specifično iskustvo ključnog stručnjaka - arhiktekta)**.

Odnos cjenovnog i necjenovnog dijela ponude:

|  |  |  |  |
| --- | --- | --- | --- |
| **Ponuda** | **Kriterij** | **Postotak** | **Maksimalan broj bodova** |
| - | Cijena | 80,00% | 80,00 |
| Necjenovni dio | Specifično iskustvo ključnog stručnjaka - arhitekta | 20,00% | 20,00 |
| **MAKSIMALNO UKUPNO** | | **100,00%** | **100,00** |

Bodovi se zaokružuju na dvije decimale.

Ukupni broj bodova izračunava se na način da se dodijeljeni brojevi bodova po pojedinom kriteriju zbroje, tj. prema sljedećoj formuli:

**Ukupni broj bodova = C + I**

C – broj bodova koji je ponuda ostvarila na temelju cijene ponude

I – broj bodova koji je ponuda ostvarila na temelju specifičnog iskustva ključnog stručnjaka - arhitekta

**9.1.** Kriterij – Cijena ponude

Naručitelj kao jedan od kriterija određuje cijenu ponude. Maksimalni broj bodova koji Ponuditelj može dobiti prema ovom kriteriju je 80. Ponudi s najnižom cijenom dodijelit će se maksimalni broj bodova. Bodovna vrijednost prema ovom kriteriju izračunava se prema sljedećoj formuli:

C = Cmin / Cpon \* 80

Cmin – Najniža ponuđena cijena valjane ponude

Cpon – Cijena ponude koja se ocjenjuje

U sklopu kriterija za odabir ponude Naručitelj će uspoređivati cijene bez PDV-a.

**9.2.** Kriterij – Specifično iskustvo ključnog stručnjaka – arhitekta

Naručitelj kao drugi kriterij određuje specifično iskustvo ključnog stručnjaka nominiranog za izvršenje usluge. Maksimalni broj bodova koji ponuditelj može dobiti po ovom kriteriju je 20.

Naručitelj će u sklopu kriterija za odabir ponuda bodovati specifično iskustvo ključnog stručnjaka – arhitekta nominiranog za izvršavanje usluge izrade projektne dokumentacije za adaptaciju prostora prosekture. Ukoliko žele ostvariti bodove po kriteriju Specifično iskustvo ključnog stručnjaka – arhitekta, ponuditelji moraju u ponudi dostaviti popunjeni „Obrazac – Životopis ključnog stručnjaka“. Ukoliko ponuditelj u ponudi ne dostavi popunjeni Obrazac (životopis) za nekog od nominiranih stručnjaka, njegovoj ponudi bit će dodijeljeno 0 bodova temeljem pripadajućeg kriterija Specifično iskustvo ključnog stručnjaka. Ponuditelj može dostaviti životopis ključnog stručnjaka i na svom obrascu uz uvjet da isti sadržava sve relevantne podatke.

Bodovanje će se izvršiti sukladno kriterijima u sljedećoj tablici:

|  |  |  |  |
| --- | --- | --- | --- |
| Ključni stručnjak | Kriterij | Broj projekata | Bodovi |
| 1. Arhitekt | 1. Broj završenih projekata gradnje ili projekata gradnje koji su u tijeku odnosno nisu završeni u trenutku podnošenja ponude\*, na građevinama javne i društvene namjene – zdravstvenim ustanovama u kojima se obavlja sterilizacija, na kojima je nominirani stručnjak izvršavao ili izvršava poslove glavnog projektanta (sukladno Zakonu o poslovima i djelatnostima prostornog uređenja i gradnje („Narodne novine“ broj 78/15, 118/18 i 110/19)) |  |  |
| 0 | 0 |
| 1 – 2 | 10 |
| 3 i više | 20 |
|  |  |
|  |  |
|  |  |

*\*Naručitelj će u svrhu bodovanja priznati iskustvo na projektima gradnje koji su u tijeku na kojima je nominirani stručnjak izvršavao poslove voditelja projekta gradnje najmanje 6 mjeseci.*

U slučaju sumnje u istinitost podataka navedenih u Obrascu, Naručitelj može iste provjeriti putem javno dostupnih registara i dokumenata i sl.; ili kod druge ugovorne strane za koju je izvršena određena usluga.

1. Način izrade i dostave ponude

Ponuda se izrađuje na način da čini cjelinu i uvezuje na način **da se onemogući naknadno vađenje ili umetanje listova**.

Stranice ponude se označavaju na način da je vidljiv redni broj stranice i ukupan broj stranica ponude- **rukom se numeriraju stranice, od prve do zadnje stranice uključujući sve papire uvezene jamstvenikom (primjerice ponuda s ukupno 20 stranica se označava na slijedeći način: 1/20, 2/20, 3/20 itd.)**

Ponuda se piše **neizbrisivom tintom**.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

**Ponuda se dostavlja na hrvatskom jeziku, pisana latiničnim pismom, osim gdje je Naručitelj izričito dozvolio upotrebu stranog jezika.**

Pri izradi ponude gospodarski subjekt se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi, tražene uvjete iz obrazaca, ponudbenog lista ili troškovnika.

**Ponuda mora biti uvezana jamstvenikom u nerastavljivu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te otisnuti žig Ponuditelja.**

Ponuditelj podnosi ponudu poštom preporučeno ili neposrednom dostavom na adresu naručitelja: Klinika za infektivne bolesti „Dr. Fran Mihaljević“, Mirogojska cesta 8, 10000 Zagreb.

**Ponuda se dostavlja u zatvorenoj omotnici. Na omotnici ponude mora biti naznačeno:**

**Naziv i adresa naručitelja**

**Naziv i adresa ponuditelja**

**Evidencijski broj nabave**

**Predmet nabave**

**Naznaka „NE OTVARAJ“.**

Zbog trenutne situacije uzrokovane javnozdravstvenim hitnim stanjem zbog pandemije COVID 19 virusa (koronavirusa), bez obzira na način izrade ponude naznačen u točki 10. Dokumentacije o nabavi, **ponude se predaju isključivo na e-**mail[**nabava@bfm.hr**](mailto:nabava@bfm.hr) **zaključno do propisanog roka**.

Ponude poslane nakon navedenog roka neće biti razmatrane.

**Sve** dokumente **koji se u Dokumentaciji traže, a u ponudi se moraju predati u originalu, Ponuditelji dostavljaju skenirane u jednom pdf dokumentu.**

1. Rok valjanosti ponude

Rok valjanosti ponude je najmanje 60 dana od krajnjeg roka za dostavu ponuda.

1. Rok za dostavu ponuda

**30.11.2021. godine do 15:00 sati**, bez obzira na način dostave. Ponude zaprimljene nakon tog roka Naručitelj neće razmatrati te će biti vraćene ponuditelju neotvorene.

**Za vrijeme roka za dostavu ponuda, Ponuditelji mogu zatražiti objašnjenja i izmjene vezane uz Poziv na dostavu ponude, a najkasnije prethodni dan do 12:00h prije dana u kojem je rok za dostavu ponuda. Objašnjenja i izmjene se traže pisanim putem na e-mail adresu:** [**nabava@bfm.hr**](mailto:nabava@bfm.hr)

Zbog trenutne situacije uzrokovane javnozdravstvenim hitnim stanjem zbog pandemije COVID 19 virusa (koronavirusa), bez obzira na način dostave naznačen u točki 10. Dokumentacije o nabavi, **ponude se predaju isključivo na e-**mail[**nabava@bfm.hr**](mailto:nabava@bfm.hr) **zaključno do propisanog roka**.

Ponude poslane nakon navedenog roka neće biti razmatrane.

**Sve** dokumente **koji se u Dokumentaciji traže, a u ponudi se moraju predati u originalu, Ponuditelji dostavljaju skenirane u jednom pdf dokumentu.**

1. Izmjene i dopune

Naručitelj tijekom roka za dostavu ponuda ima pravo izmijeniti Dokumentaciju o nabavi i troškovnike samoinicijativno ili temeljem upita/ prijedloga zainteresiranog ponuditelja.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude odustati od svoje dostavljene ponude.

Izmjena i/ili dopuna ponude i odustajanje od ponude izvršava se dostavom nove ponude uz dodatnu naznaku na zatvorenoj omotnici/paketu – „Izmjena ili dopuni dijela ponude koji se dostavlja odvojeno“.

1. Uvjeti plaćanja

Ne odobrava se avansno plaćanje. Naručitelj će plaćanje obaviti u roku do najkasnije 60 dana od dana primitka računa u elektroničkom obliku temeljem Zakona o elektroničkom izdavanju računa u javnoj nabavi (Narodne novine, broj: 94/2018) prema cijenama iz ponude s naznakom naziva ugovora (narudžbenice), s pozivom na klasu i urudžbeni broj ugovora. Prilog računu mora biti Zapisnik o primopredaji. Predujam je isključen, kao i traženje sredstava osiguranja plaćanja. Plaćanje se obavlja na IBAN odabranog ponuditelja.

Prilozi računu se dostavlja na adresu naručitelja: Klinika za infektivne bolesti „dr. Fran Mihaljević“, 10 000 Zagreb.

Naručitelj, temeljem članka 6. i članka 7. Zakona o elektroničkom izdavanju računa u javnoj nabavi, omogućio je prihvat elektronički izdanih računa.

**Navod o obveznom neposrednom plaćanju podugovarateljima**

Javni naručitelj će neposredno plaćati podugovaratelju za dio ugovora koji je isti izvršio osim ako ugovaratelj dokaže da su obveze prema podugovaratelju za taj dio ugovora već podmirene.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

1. Jamstva
2. **Jamstvo za ozbiljnost ponude**

Naručitelj ovom Dokumentacijom ne traži jamstvo za ozbiljnost ponude.

1. **Jamstvo za uredno ispunjenje ugovora**

Odabrani ponuditelj će biti u obvezi, pri zaključenju ugovora o nabavi, Naručitelju dostaviti jamstvo za uredno ispunjenje ugovora. Odabrani će ponuditelj naručitelju predati jamstvo za uredno izvršenje ugovora najkasnije u roku od 10 (deset) dana od dana potpisa ugovora o javnoj nabavi.

Jamstvo mora biti u visini od 10% (deset posto) vrijednosti ugovora bez PDV-a, u apsolutnom iznosu.

Jamstvo se dostavlja u obliku:

1. **bjanko zadužnice ili zadužnice** s rokom valjanosti sukladnim roku važenja ugovora (izvornik, s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili
2. **bankarske garancije** (izvornik, mora biti bezuvjetna na “prvi poziv“ i „bez prigovora“ ) ili
3. neovisno od jamstva kojeg je propisao naručitelj, gospodarski subjekt može dati **novčani polog** u traženom iznosu na žiro-račun naručitelja (Državni proračun Republike Hrvatske)- IBAN HR1210010051863000160, model 64, u pozivu na broj upisati: 9725-26459-23953-**xxxx (evidencijski broj nabave)** – opis plaćanja: upisati **JUG** (jamstvo za uredno ispunjenje ugovora).

Jamstvo za uredno ispunjenje ugovora služi kao osiguranje naručitelju da će ponuditelj ispuniti ugovorene obveze propisane Dokumentacijom, po pravilima struke, na način opisan u troškovniku, te kao osiguranje naručitelju za slučaj povrede ugovorenih obveza.

Ukoliko ponuditelj u propisanom roku ne dostavi naručitelju jamstvo za uredno ispunjenje ugovora, naručitelj smatra da je ponuditelj odustao od svoje ponude te će ponovnim rangiranjem ponuda donijeti novu odluku o odabiru ili ako postoje razlozi poništiti postupak javne nabave (čl. 307. st. 7. ZJN 2016).

1. **Jamstvo za otklanjanje nedostataka u jamstvenom roku**

Naručitelj ovom Dokumentacijom ne traži jamstvo za otklanjanje nedostataka u jamstvenom roku

1. Prilog 1 – Ponudbeni list

Potpisivanjem ponude, ponuditelj prihvaća sve uvjete iz Dokumentacije te se u slučaju odabira njegove ponude obvezuje izvršiti predmet nabave u skladu s tim odredbama i za cijene navedene u ponudi i troškovniku **Izrada projektne dokumentacije za adaptaciju prostora prosekture, Ev.broj: 98/2021 JN**

|  |  |
| --- | --- |
| **Javni naručitelj:** | Klinika za infektivne bolesti „Dr. Fran Mihaljević“ |
| Sjedište | Mirogojska cesta 8, 10000 Zagreb |
| OIB | 47767714195 |
| Broj telefona | 01 2826 130 |
| Broj faksa | 01 2826 131 |
| E-mail | [nabava@bfm.hr](mailto:nabava@bfm.hr) |

|  |  |
| --- | --- |
| **Naziv ponuditelja:** | |
| **Adresa sjedišta :** | |
| **OIB :** | |
| **Broj računa :** | |
| **u sustavu PDV-a :** | **da ne** (zaokružiti) |
| **Telefon:** | |
| **Telefaks:** | |
| **E-mail:** | |
| **Adresa za dostavu pošte:** | |
| **Kontakt osoba/e:** | |

**PONUDA** broj \_\_\_\_\_\_\_\_\_\_\_\_\_\_\_\_\_\_

**GRUPA (ako je primjenjivo)**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **CIJENA PONUDE ( kn bez PDV-a)** |  |
| slovima |  |
| **IZNOS PDV-a** |  |
| **CIJENA PONUDE ( kn sa PDV-om)** |  |
| slovima |  |

**Rok valjanosti ponude:** ………………………………………………(minimalan rok određen u Dokumentaciji)

Ponuditelj:

M.P \_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe za zastupanje)

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ 2021. god.

*\* Napomena:* *Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.*

1. Prilog 2 – PRIJEDLOG UGOVORA

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (u daljnjem tekstu: Isporučitelj)

i

**Klinika za infektivne bolesti «Dr.Fran Mihaljević» Zagreb**, Mirogojska 8, OIB 47767714195, koju zastupa ravnateljica prof. dr. sc. Alemka Markotić, dr. med. (u daljnjem tekstu: Naručitelj)

sklapaju

**UGOVOR**

**IZRADA PROJEKTNE DOKUMENTACIJE ZA ADAPTACIJU PROSTORA PROSEKTURE**

**\_\_\_/2021 JN**

Ugovorne strane sklapaju ovaj ugovor na temelju ponude i troškovnika Izvršitelja broj \_\_\_\_\_\_\_\_\_ od \_\_\_\_\_\_\_\_\_\_\_ godine, podnesene u postupku jednostavne nabave br. \_\_/2021 JN.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ od dana \_\_\_\_\_\_\_\_\_\_ za predmet nabave:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Prihvaćena Ponuda i Troškovnik Izvršitelja priloženi su ovom Ugovoru i čine njegov sastavni dio.

Strane su suglasne da i svi drugi opći i posebni uvjeti nadmetanja, koji su navedeni u dokumentaciji za nadmetanje, predstavljaju sastavni dio ovog Ugovora, te se u ovom Ugovoru posebno ne navode.

**VRIJEDNOST UGOVORA**

**Članak 2.**

Ugovorena vrijednost ovog Ugovora iznosi **\_\_\_\_\_\_\_\_\_\_ bez PDV-a, odnosno \_\_\_\_\_\_\_\_\_\_\_\_\_ kuna s PDV-om.** Cijene artikala utvrđene u ponudi Izvršitelja iz članka 1. ovog Ugovora su nepromjenjive i vrijede kroz cijelo vrijeme važenja Ugovora. U cijenu ugovora uključeni su svi zavisni troškovi za potrebe izvršenja usluga iz čl. 1. ovog Ugovora.

**ROK TRAJANJA UGOVORA**

**Članak 3.**

Naručitelj i Izvršitelj sklapaju ugovor na rok od 90 dana od dana sklapanja ugovora.

**MJESTO ISPORUKE**

**Članak 4.**

Mjesto izvršenja je Klinika za infektivne bolesti “Dr. Fran Mihaljević”, Mirogojska cesta 8, 10000 Zagreb.

**ISPOSTAVA RAČUNA**

**Članak 5.**

Izvršitelj se obvezuje prilikom izvršenja usluge ispostaviti Naručitelju elektronički račun. Elektronički račun mora sadržavati sve obvezne osnovne elemente sukladno posebnom propisu kojim se uređuje izdavanje, slanje, zaprimanje, obrada i pohrana elektroničkog računa.

Račun koji nije u skladu s ugovornim odredbama Naručitelj će odmah vratiti Izvršitelju.

Izvršitelj je obvezan na računu kojeg ispostavi Naručitelju za izvršene usluge navesti broj Ugovora temeljem kojeg je isti isporučen.

**STRUČNJACI**

**Članak 6.**

Izvršitelj je dužan predmet nabave izvršiti i izvesti uredno, savjesno i odgovorno, pažnjom dobrog stručnjaka, po najvišim profesionalnim standardima, nalozima i uputama Naručitelja, te uvjetima i zahtjevima iz Dokumentacije o nabavi.

Izvršitelj se obvezuje da će usluge iz čl. 1. ovog Ugovora izvršavati sljedeći stručnjaci:

1. **Ključni stručnjak 1: arhitekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zamjena stručnjaka tijekom izvršavanja ugovora bit će moguća prema uvjetima navedenima u Dokumentaciji o nabavi.

**PRAVA I OBVEZE NARUČITELJA**

**Plaćanje**

**Članak 7.**

Naručitelj se obvezuje ispostavljeni elektronički račun platiti u roku od 60 dana od dana isporuke robe prema pojedinačnoj narudžbi i ispostavi elektroničkog računa.

Početak roka plaćanja teče od dana primitka elektroničkog računa. Ukoliko Naručitelj vraća ispostavljeni račun, rok plaćanja ne teče do primitka ispravnog elektroničkog računa.

Ugovorne strane sporazumno utvrđuju da Izvršitelj neće moći svoje potraživanje prema Naručitelju prenijeti na drugoga bez prethodne pisane suglasnosti.

Nema avansnog plaćanja, kao ni traženja garancija i mjeničnih izjava.

Naručitelj će izvršitelju/članu zajednice gospodarskih subjekata/podugovaratelju platiti isporučenu uslugu prema zaprimljenom neosporenom računu u roku od 60 dana od dana zaprimanja računa.

**RASKID UGOVORA**

**Članak 8.**

Naručitelj može raskinuti ovaj Ugovor i prije isteka roka na štetu Izvršitelja u sljedećim slučajevima:

* ako Izvršitelj u roku od 10 radnih dana od dana potpisa ovog Ugovora ne dostavi Naručitelju jamstvo za uredno ispunjenje ugovora;
* ako Izvršitelj neopravdano kasni s izvršenjem svojih ugovornih obveza;
* ako Izvršitelj niti nakon opetovanog upozorenja od strane Naručitelja na neispunjavanje ugovornih obveza ne postupi sukladno upozorenju Naručitelja.
* ako Izvršitelj ne dostavi dokaze tražene Dokumentacijom o nabavi, a „prije obavljanja prvog posla“ Ukoliko Naručitelj odluči raskinuti ovaj Ugovor zbog nastupa okolnosti iz alineje druge, treće i četvrte alineje ovoga stavka ima pravo naplatiti jamstvo za uredno ispunjenje ugovora.

Sukladno čl. 322. Zakona o javnoj nabavi („Narodne novine“ broj 120/16), Naručitelj je obvezan raskinuti ovaj ugovor tijekom njegova trajanja ako:

1. je ugovor značajno izmijenjen, što bi zahtijevalo novi postupak nabave na temelju članka 321. Zakona o javnoj nabavi („Narodne novine“ broj 120/16)
2. je ugovaratelj morao biti isključen iz postupka javne nabave zbog postojanja osnova za isključenje iz čl. 251. st. 1. Zakona o javnoj nabavi („Narodne novine“ broj 120/16)
3. se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz čl. 258. Ugovora o funkcioniranju Europske unije
4. se ugovor nije trebao dodijeliti ugovaratelju zbog ozbiljne povrede odredaba Zakona o javnoj nabavi („Narodne novine“ broj 120/16), a koja je utvrđena pravomoćnom presudom nadležnog upravnog suda.

**JAMSTVO ZA UREDNO ISPUNJENJE UGOVORA**

**Članak 9.**

Izvršitelj je obvezan dostaviti jamstvo za uredno ispunjenje ugovora, sukladno Dokumentaciji o nabavi, u roku od 10 dana, po zaključenju ugovora o nabavi. Jamstvo mora biti u visini od 10% (deset posto) vrijednosti ugovora bez PDV-a, u apsolutnom iznosu. Jamstvo se dostavlja u obliku:

* 1. **bjanko zadužnice ili zadužnice** s rokom valjanosti sukladnim roku važenja ugovora (izvornik, s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili
  2. **bankarske garancije** (izvornik, mora biti bezuvjetna na “prvi poziv“ i „bez prigovora“ ) ili
  3. neovisno od jamstva kojeg je propisao naručitelj, gospodarski subjekt može dati **novčani polog** u traženom iznosu na žiro-račun naručitelja (Državni proračun Republike Hrvatske)- IBAN HR1210010051863000160, model 64, u pozivu na broj upisati: 9725-26459-23953-**xxxx (evidencijski broj nabave)** – opis plaćanja: upisati **JUG** (jamstvo za uredno ispunjenje ugovora).

Jamstvo za uredno ispunjenje ugovora služi kao osiguranje naručitelju da će ponuditelj isporučiti robu u ugovorenom roku, po pravilima struke, na način opisan u troškovniku, te kao osiguranje naručitelju za slučaj povrede ugovorenih obveza. Ukoliko Izvršitelj u propisanom roku ne dostavi naručitelju jamstvo za uredno ispunjenje ugovora, naručitelj smatra da je izvršitelj odustao od svoje ponude te će ponovnim rangiranjem ponuda donijeti novu odluku o odabiru ili ako postoje razlozi poništiti postupak javne nabave (čl. 307. st. 7. ZJN 2016).

**VIŠA SILA**

**Članak 10.**

Izvršitelj ne podliježe ugovornim kaznama i raskidu ugovora zbog neizvršavanja ugovorenih obveza, ako je njegovo kašnjenje ili drugi propust u izvršavanju obveza rezultat više sile.

Ako dođe do situacije više sile Izvršitelj mora odmah u pisanom obliku izvijestiti Naručitelja o takvom stanju i njegovom uzroku. Ako Naručitelj u pisanom obliku ne zatraži drugačije, nastavlja ispunjavati svoje obveze u mjeri u kojoj je to realno izvodljivo i nastoji naći sve realne načine za izvršenje obveza iz ugovora koje ne spriječava viša sila.

**PRIJELAZNE I ZAVRŠNE ODREDBE**

**Članak 13.**

Za sve druge obveze iz ovog Ugovora, a koje stranke nisu ugovorile primjenjivat će se odredbe Zakona o obveznim odnosima.

**Članak 14.**

Eventualne sporove vezane uz provedbu ovog Ugovora, ugovorne strane će pokušati riješiti sporazumno, a u slučaju nemogućnosti postizanja sporazuma priznaju nadležnost stvarno nadležnog suda u Zagrebu.

**Članak 15.**

Ovaj Ugovor sklopljen je u četiri (4) istovjetna primjerka, od kojih svaki ima dokazanu snagu izvornika, po dva (2) za svaku ugovornu stranu.

ur.br. 01-xxx-xxx-xxx

U Zagrebu, xx.xx.xx

Izvršitelj: Naručitelj:

Ravnateljica

prof. dr. sc. Alemka Markotić, dr. med.

1. Prilog 3 – OBRAZAC ŽIVOTOPISA KLJUČNOG STRUČNJAKA

**- ovlašteni inženjer arhitekture/glavni projektant**

1. **Ime i prezime**:
2. **Datum rođenja**:
3. **Naziv tvrtke**:

**4. Obrazovanje (godine-diploma):**

**5. Članstvo u komorama/organizacijama**:

1. **Radno iskustvo**: \_\_\_ **godina**

|  |  |  |  |
| --- | --- | --- | --- |
| **Poslodavac** | **Položaj i stručna sprema** | **Vrsta i kratak opis radnog iskustva** | **Razdoblje (od datuma / do datuma)** |
|  |  |  |  |
|  |  |  |  |

# Profesionalno iskustvo vezano za predmetno nadmetanje

|  |  |
| --- | --- |
| 1.                      2.                      3.              4.                    5. | Naziv projekta:  BRP:  Građevinska dozvola:  Godina izrade:  Naručitelj:  Kontakt osoba:  Status stručnjaka u izradi projekta: |
| Naziv projekta:    BRP:  Građevinska dozvola:  Godina izrade:  Naručitelj:  Kontakt osoba:  Status stručnjaka u izradi projekta: |
| Naziv projekta:    BRP:  Građevinska dozvola:  Godina izrade:  Naručitelj:  Kontakt osoba:  Status stručnjaka u izradi projekta: |
| Naziv projekta:    BRP:  Građevinska dozvola:  Godina izrade:  Naručitelj:  Kontakt osoba:  Status stručnjaka u izradi projekta: |
| Naziv projekta:    BRP:  Građevinska dozvola:  Godina izrade:  Naručitelj:  Kontakt osoba:  Status stručnjaka u izradi projekta: |

**Izjava potpisnika životopisa**

Ja, niže potpisan/a, potvrđujem pod materijalnom i kaznenom odgovornošću da životopis ispravno opisuje mene, moje kvalifikacije i moje iskustvo. Razumijem da pogrešno navođenje činjenica iz životopisa koje su ovdje opisane može dovesti do diskvalifikacije ponude u kojoj sam angažiran kao

U Zagrebu, \_\_\_\_\_\_\_\_\_\_\_\_\_ 2021. godine

\_\_\_\_\_\_\_\_\_\_\_\_\_\_\_\_\_\_\_

Potpis

1. Prilog 4 – Izjava o izvršenom pregledu prostora

Izjavljujemo da smo dana \_\_\_\_\_\_.\_\_\_\_\_.\_\_\_\_\_\_\_\_ izvršili pregled prostora koji je predmet nabave te potvrđujemo da smo upoznati sa svim činjenicama vezanim za formiranje cijene u postupku jednostavne nabave ***Izrada projektne dokumentacije za adaptaciju prostora prosekture, ev. broj 98/2021 JN,*** sukladno točki 4.D. Dokumentacije o nabavi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Žig i potpis osobe ovlaštene za zastupanje gospodarskog subjekta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Žig i potpis ovlaštene osobe Klinike

i/ ili voditelj tehničke službe)